open-index/open-wikipedia-markdown huggingface dataset:
Ellen van Langen

**Ellen Gezina Mariya van Langen** (1966-yil 9-fevralda tugʻilgan) – niderlandiyalik sobiq oʻrta masofaga yuguruvchi sportchi. Ellen van Langen 1992-yilda ayollar oʻrtasida 800 metrga yugurish boʻyicha Olimpiada oʻyinlari chempioni boʻlgan. Hozirda Ellen van Langen FBK oʻyinlari direktori hisoblanadi.

## Faoliyati
Van Langen Niderlandiyaning Oldenzaal shahrida tugʻilgan. U yugurishni boshlashdan oldin futbol oʻynagan. Ellen van Langen 20 yoshida yugurish bilan jiddiy shugʻullana boshladi. 1989-yilda Ellen van Langen 800 metrga yugurish boʻyicha toʻrtta milliy chempionatda qatnashdi. U 1:59,82 natija bilan Butunjahon talabalar oʻyinlarida (Universiada) Ana Kirodan (Kuba) keyin kumush medalni qoʻlga kiritdi. 1990-yilda Spltdagi Yevropa chempionati finalida u Gollandiya milliy rekordi 1:57,57 bilan toʻrtinchi oʻrinni egalladi. Yevropa chempionati finalida Ellen van Langen Sharqiy Germaniya sportchilari Sigrun Wodars (oltin), Cristin Vaxtel (kumush) va Liliya Nurutdinovadan (bronza) ortda qoldi.

1991-yilda Tokiodagi jahon chempionatida Ellen van Langen qizgʻin bahslarda magʻlub boʻldi. Keyingi yili, Barselonadagi 1992- yilgi Olimpiada oʻyinlari oldidan u 28-iyun kuni Hengelo shahrida boʻlib oʻtgan Fanny Blankers-Koen oʻyinlarida Tokio oltin medali sovrindori Liliya Nurutdinovani 1:56,66 hisobida magʻlub etdi.

1992-yilda Barselonada boʻlib oʻtgan Olimpiya oʻyinlarida Van Langen 800 metrga 1:55,54 natija bilan Olimpiada chempionligini qoʻlga kiritdi. Bu natija Gollandiya milliy rekordi ham hisoblanadi.

1992-yil Ellen van Langenning eng yaxshi yili boʻldi. U 800 m ga yugurish musabaqalarining 11 tasidan 10 tasida gʻalaba qozondi. Olimpiada gʻalabasidan soʻng u turli jarohatlar bilan azoblandi. Ellen van Langenning 1992-yildan keyingi eng yaxshi natijasi 1995-yilda Goteborgda boʻlib oʻtgan jahon chempionatida 6-oʻrinni egallashi boʻldi. Davom etayotgan jarohatlar unga 1996-yilgi Olimpiada chempionligini himoya qilishga xalaqit berdi. U 1998-yilda sportni tark etdi.

Keyinchalik Van Langen oʻzining muvaffaqiyati sirini tushuntirdi:"Men taktikada ham yaxshi edim, atrofimga qarardim va toʻgʻri qaror qabul qilardim".

Ellen van Langen Amsterdam universitetida iqtisod boʻyicha ilmiy darajaga ega va hozirda Global Sports Communication kompaniyasida tadbir menejeri sifatida ishlaydi.

## Manbalar
Alan Ball

**Alan James Ball** (1945-yil 12-may - 2007-yil 25-aprel) - ingliz professional futbolchisi va menejeri. U 1966-yilgi jahon chempionatida g'olib chiqqan Angliya terma jamoasining eng yosh a'zosi boʻlgan. Alan turli klublarda yarim himoyachi sifatida o'ynagan va 22 yillik faoliyati davomida 180 dan ortiq liga go'llarini urishga muvaffaq boʻlgan. Alan 1971-yil oxirida "Everton"dan " Arsenal" ga o'sha paytdagi milliy rekord  *220 000* funt sterlinga transfer qilingan. O'yinchi sifatida nafaqaga chiqqanidan so'ng, u Portsmouth, Southampton va Manchester City kabi klublar bilan, Angliya futbolining eng yuqori ligasida qatnashgan murabbiy hisoblandi.

## Klubdagi faoliyati

### Blackpool
Ball Farnworthtda, Lancashireda, sobiq professional futbolchi va menejer, keyinchalik soliqchi boʻlgan (James) Alan Ball va uning rafiqasi Violet, oilasida tug'ilgan. Ball o'zining futbolchilik faoliyatini maktab o'quvchisi boʻlgan chog'idayoq, uning otasi boshqargan "Ashton United" jamoasida, Lancashire Combinationning shov-shuvli futbolchilari qatorida o'ynagan. U Wolverhampton Wanderers bilan shartnoma imzolagab, o'yin o'tkazgani sababli Farnvort Grammatika maktabi direktori bilan kelishmay qoladi. U Farnvort grammatikasini hech qanday malakasiz bitirdi.

U maktabni tugatgandan so'ng, "Bo'rilar" uni qabul qilmaslikka qaror qilishdi. Keyin u yarim himoyachi sifatida Bolton Wanderers bilan mashg'ulotlarni boshladi, ammo ular ham unga professional shartnoma bermaslikka qaror qilishdi, sababi uning qomati juda kichik ekanligi edi.

Ballning otasi u bilan birga o'ynagan eski do'sti (murabbiy) bilan gaplashadi va Blekpul Ball bilan shartnoma imzolaydi. Ball 1961-yil sentyabr oyida sinovdan o'tkazildi va darhol shogird sifatida ro'yxatdan o'tdi. U 1962-yil may oyida professionalga aylandi, 1962-yil 18-avgustda "Liverpool" ga qarshi "Enfild" da 2:1 hisobida g'alaba qozongan holda futbol ligasida debyut qildi. U 17 yoshu 98 kunligida Blackpoolning eng yosh liga debyutantiga aylandi. 1964-yil 21-noyabrda Ball professional sifatidagi ilk xet-trikini Craven Cottageda “Fulham” ga qarshi o‘yinda (3:3) amalga oshirdi.

61 yoshli Ball 2007-yil 25-aprel kuni erta tongda Hook, Fareham shahridagi uyida oʻz bogʻida gulxan yonishi natijasida boshlangan yongʻinni oʻchirishga urinayotganda yurak xurujidan vafot etdi.

## Manbalar
Kajsa Arvefjäll

**Kajsa Arvefjäll** (2000-yil 20-iyunda tugʻilgan) – shved havaskor golfchisi va suzish boʻyicha sobiq jahon chempioni.

## Shaxsiy hayoti
Arvefjäll 2000-yilda Tranasda tugʻilgan va oilasi bilan 2009- yilda Xöllvikenga koʻchib oʻtgan va u yerda Ljunghusen golf klubida oʻynab oʻsgan. Arvefjäll sportchi oilasida tarbiyalangan; onasi mohir changʻichi, otasi esa sobiq professional golf murabbiyi. Arvefjäll akasi Kasper Malmyo Redhawks bilan birgalikda xokkey oʻynab turadi. Kasper Malmyo Redhawks 21 ta milliy va xalqaro medallarga ega boʻlgan sobiq jahon chempioni.

## Faoliyati
Arvefjäll Roganstown Open Stroke Play chempionatida oʻzining birinchi xalqaro unvonini qoʻlga kiritdi va u yerda Luiza Ridkvistdan bir zarba bilan gʻalaba qozonish uchun uch zarbali defitsitni yengib chiqdi.

Keyin Arvefjäll Milliy terma jamoaga chaqirildi hamda 2018-yilgi qizlar oʻrtasidagi Yevropa chempionati va 2018-yili Yaponiyada oʻtkazilgan golf boʻyicha oʻsmirlar oʻrtasidagi Jahon kubogida qatnashib, Andrea Lignell va Ingrid Lindblad bilan birga bronza medalini qoʻlga kiritdi. 2021-yilda Arvefjäll Shvetsiya terma jamoasiga The Spirit xalqaro havaskor golf chempionatida uchinchi oʻrinni egallashga yordam berdi .

Arvefjäll 2019-yilda „Sundsgymnasiet“ni tamomlagan va San-Xose shtat universiteti sport stipendiyasini yutub olgan. Oʻsha yili Arvefjäll San-Xose shtati Spartans ayollar golf jamoasi bilan oʻynashni boshlagan. Ikkinchi kurs talabasi sifatida u NCAA chempionatining individual saralash bosqichida qatnashdi va u yerda 36-oʻrinni egalladi.

Arvefjäll 2020-yilgi Johannesberg Ladies Open va 2021-yilgi oʻsmirlar oʻrtasida Stroke Play boʻyicha Shvetsiya chempionatida ikkinchi oʻrinni egallagan.

## Gʻalabalari

* 2016 Skandia Tour Riks № 6 turniri
* 2017 Buschnell Ljunghusen Open, Skandia Tour Future #5 turniri
* 2019 Schyberg Junior Open turniri

## Professional gʻalabalar

### LET Access seriyasi

## Jamoa chiqishlari

* Qizlar oʻrtasidagi Yevropa chempionati (Shvetsiya vakili): 2018-yil
* Toyota oʻsmirlar oʻrtasidagi jahon golf kubogi (Shvetsiya vakili): 2018-yil
* Spirit xalqaro havaskorlar golf chempionati (Shvetsiya vakili): 2021-yil
* Arnold Palmer kubogi (jamoa bilan): 2022-yil (gʻoliblik)
* Ayollar oʻrtasidagi Yevropa chempionati (Shvetsiya vakili): 2022-yil

## Manbalar
Manjuriya milliy madhiyasi

**Manjuriya davlat madhiyasi** — xalqaro diplomatik tan olinishini taʼminlash va uning aholisi oʻrtasida millatchilik tuygʻusini rivojlantirish maqsadida yaratilgan mustaqillik va suverenitetning milliy ramzlaridan biri.

Manjuriya davlatining 13 yillik faoliyati davomida ikkita milliy madhiya ishlatilgan.

Manjuriya davlat madhiyasi maktablarda keng oʻrgatilgan va Manchukuodagi marosimlarda qoʻllangan.

## Tarix
Manjuriya oʻzining birinchi milliy madhiyasini qachon qabul qilgani nomaʼlum, ammo 1932-yil 1-martdagi Manchuriya milliy deklaratsiyasiga tayyorgarlik boshlangan. 1932-yil 21-mayda Manchuriya sport assotsiatsiyasi rasmiy ravishda Olimpiya oʻyinlari tashkiliy qoʻmitasiga ariza bilan murojaat qildi. Asosiy maqsad sportchilarni Los-Anjeles Olimpiadasiga joʻnatish (1932-yil iyul oyida boʻlib oʻtgan) edi. Tashkiliy qoʻmita Manchuriya davlatini Xalqaro Olimpiya qoʻmitasiga murojaat qilishga chaqiradi, chunki „ishtirok etish Xalqaro Olimpiya Qoʻmitasi (XOQ) tomonidan tasdiqlangan“ va Tashkiliy qoʻmitaga davlat bayrogʻi va davlat madhiyasini yuborish uchun xabar beradi, ular buni amalga oshirdi. Boshqa tomondan, Manchuriya sport assotsiatsiyasi Olimpiada tashkiliy qoʻmitasi bosh kotibiga „davlat bayrogʻi va davlat madhiyasi tashkiliy qoʻmitaga yuborilgan“ degan hujjat yuborgani haqida maʼlumot mavjud. Madhiya oʻsha yilning may oyidan oldin tugallandi.

## Matn

## Manbalar

## Havolalar
*National anthem of Manchukuo with music and lyrics
Harvard Graphics

**Harvard Graphics** IBM PC moslari uchun grafik va taqdimot dasturi edi. **Harvard Presentation Graphics** deb nomlangan birinchi versiya MS-DOS uchun 1986-yilda Software Publishing Corporation (SPC) tomonidan chiqarilgan va bozorda yuqori ulushga erishgan. 2017-yilda bozordan chiqarilgan.

## Tarix
Harvard Graphics foydalanuvchilarga matn, maʼlumot grafiklari va diagrammalarni maxsus slayd -shou taqdimotlariga kiritish imkonini beruvchi birinchi ish stoli biznes dasturlaridan biri edi. Asl versiya Lotus 1-2-3 yoki Lotus Symphony dan maʼlumotlarni, Symphony yoki PFS Graph da yaratilgan diagrammalarni va ASCII matnidan maʼlumotlarni import qilishi mumkin. Matn va grafiklarni Computer Graphics Met-fayliga va SPC tomonidan ishlab chiqarilgan pfs:Write ga eksport qilishi mumkin.Vektorli grafikadan foydalanish oʻsha paytda keng tarqalgan CGA va EGA displeylarida aralash natijalarni keltirib chiqardi, lekin natija odatda slayd printer yoki rangli chizgichga yuborildi.

"Presentation" 1987-yilda Mario Chaves, Karl Xu, Lenore Kirvay va Dana Tom tomonidan ishlab chiqilgan ikkinchi nashr nomidan olib tashlandi. Harvard Graphics 2.0 grafiklarni yaratishdan oldin eng soʻnggi Lotus 1-2-3 elektron jadval ma'lumotlarini, shuningdek, grafiklar uchun chizmalar va izohlarni import qilish imkoniyatini qoʻshdi.. 3.0 versiyasi 1991-yilgacha ishlab chiqilgan boʻlib, yaxshilangan tahrirlash funktsiyalarini taklif qildi, lekin uning grafik va eksport imkoniyatlari Aldus Persuasion va Lotus Freelance kabi raqobatchilar tomonidan yaxshilandi.

Harvard Grafikasi avstraliyalik chakana sotuvchi Harvey Norman tomonidan Windows 95 bilan bonus mahsulot sifatida ishlatilgan.

1980-yillarning oxirigacha bozor yetakchisi boʻlgan Harvard Graphics bozor Microsoft Windows -ga oʻtishi bilan kurash olib bordi. SPC 1991-yilda Microsoft Windows 3.0 versiyasini chiqardi, ammo uning bozordagi ulushi hech qachon ilgari buyurgan 70% ga yaqinlashmadi.Windows bozorida Microsoft PowerPoint, soʻngra Microsoft Office -ga PowerPoint toʻplami hukmronlik qildi.

## Manbalar
SuperCalc

**SuperCalc** 1980-yilda Sorcim tomonidan nashr etilgan CP/M -80 elektron jadval ilovasi.

## Tarix
VisiCalc birinchi elektron jadval dasturi edi, lekin uning CP/M operatsion tizimi uchun chiqarilishi faqat HP-125, Sharp MZ80 va Sony SMC-70 da ishladi. SuperCalc ushbu boʻshliqni va bozor imkoniyatini toʻldirish uchun yaratilgan. WordStar bilan bir qatorda, bu Osborne 1 portativ kompyuteri bilan birlashtirilgan CP/M dasturlaridan biri edi. U tezda mashhur boʻldi  va 1982-yilda MS-DOS- ga koʻchirildi.

VisiCalc-ga nisbatan yaxshilanish (slash tugmasi yordamida deyarli bir xil buyruqlar tuzilmasidan foydalanilgan boʻlsa-da), SuperCalc dumaloq havolalarni (bir-birining natijalariga bog'liq boʻlgan hujayralar) takroriy echishga qodir boʻlgan birinchi elektron jadval dasturlaridan biri edi. SuperCalc joriy qilinganidan keyin 10-yildan koʻproq vaqt oʻtgan boʻlsa-da, bu xususiyat Microsoft Excelda amalga oshirilgunga qadar, Lotus 1-2-3 da bu muammoni hal qilish uchun iterativ mantiqni qoʻlda dasturlash ham qoʻllanishi mumkin edi. SuperCalc mahsulot menejeriga koʻra, Sorcim ikkilik kodli oʻnlikdan ikkilik matematikaga oʻtganda iterativ hisoblar qoʻshilgan. Ikki matematik paketning aniqligi har xil boʻlganligi sababli, ba'zi IF iboralari boshqacha hal qilindi va iterativ hisoblar bu muammoni hal qilishga yordam berdi.

SuperCalc versiyalari keyinchalik Apple II uchun, MS-DOS operatsion tizimida ishlaydigan shaxsiy kompyuterlar uchun va Sorcim 1985-yilda CA Technologies (CA) tomonidan Microsoft Windows ( **CA-SuperCalc** nomi ostida) uchun sotib olinganidan keyin chiqarildi. SuperCalc CA Technologies kompaniyasining birinchi shaxsiy kompyuter mahsuloti edi.. MS-DOS versiyalari bozorda yetakchi boʻlgan Lotus 1-2-3 ga qaraganda koʻp foydalanuvchilar orasida mashhurroq edi, chunki u nusxa koʻchirishdan himoyalanmagan  tarqatildi, shuningdek, arzonroq edi.

1987-yil mart oyida 3-versiyaning chiqarilishi bilan bir million foydalanuvchi da'vo qilindi.  Yangi versiyalar 1990-yillarning boshlarida nashr etildi, shundan soʻng Microsoft Excel elektron jadvallar bozorida hukmronlik qildi.

1993-yilda Rossiya temir yoʻllari vazirligi CA Technologies bilan shartnoma imzoladi, chunki rossiyalik xodim davlat maqsadlarida SuperCalc'dan noqonuniy foydalangan.

## Versiyalar

* 1980: SuperCalc
* SuperCalc 2 yangilik bilan ajralib turardi: bir tomonida formulalar, ikkinchi tomonida grafiklar bilan ajratilgan ekran * 1986: SuperCalc 4,. Exceldan keyin elektron jadvallar bozorida №2 baholandi, makroslarning avtomatik tuzilishini joriy etish bilan
* 1989-yil: SuperCalc 5

## Manbalar
Tagalog Respublikasining davlat madhiyasi (1896-1897)

**Tagalog Respublikasining milliy madhiyasi** (inglizcha nomi: Honorable Hymn of the Tagalog Nation/People) — Filippin inqilobi qoʻshigʻi boʻlib, 1896-yil noyabrda Julio Nakpil tomonidan Andres Bonifacio talabiga binoan inqilobiy Tagalog Respublikasi madhiyasi sifatida yaratilgan. Biroq, bu yangi paydo boʻlgan inqilobiy hukumat tez orada tugatildi va Emilio Aguinaldo boshchiligida yangi inqilobiy hukumat shakllantirildi. Bugungi kunda Lupang Hinirang nomi bilan tanilgan kompozitsiya Filippin Respublikasining milliy madhiyasiga aylandi.

## Tarix
Andres Bonifacio Julio Nakpildan Filippin milliy davlati uchun milliy madhiya yozishni soʻradi, chunki uning yangi shakllangan inqilobiy hukumati uchun yangi madhiya zarur edi. Filippin millatining bu konsepsiyasi Xaring Bayang Katagalugan („Suveren Tagalog millati/xalqi“ yoki „Tagalog xalqining suveren millati“), shuningdek, Republikang Katagalugan („Tagalog millati/xalqi respublikasi“) nomi bilan ham tanilgan. 

Madhiya birinchi marta 1896-yilning noyabrida Bonifacioning Balaradagi lagerida ijro etilgan. Nakpil tanlagan shakl, yaʼni uslub, anʼanaviy tarzda kuylangan ibodat yoki iltijo shaklida edi. Keyinchalik Nakpil Himno Nacional nusxasini oʻsha paytda Kavitada boʻlgan Bonifacioga 1897-yil 30-yanvardagi xat bilan birga yubordi. Bonifacio 13-fevralda unga javob xati yubordi va mamnun ekanliginini bildirdi.

Biroq, Bonifacio Katipunanning Kavitdagi Magdalo va Magdivang fraksiyalari ishtirokidagi hokimiyat uchun kurashda magʻlub boʻldi va uning oʻrniga Emilio Aguinaldo boshchiligidagi inqilobiy hukumat keldi. Bonifacio qatl etildi.

## Matn
Quyidagi soʻzlar Nakpilning „Balara — 1896-yil noyabri“ bilan yaratilgan qoʻlyozmasiga tayanadi.

## Manbalar

## Havolalar
* Bonifacio's April 1897 letter to Nakpil thanking him for the ''Himno Nacional''
Hungry Horace

***Hungry Horace*** - Psion Software Ltd. tomonidan ishlab chiqilgan va Sinclair Research tomonidan 1982 yilda Commodore 64, Dragon 32/64, Timex Sinclair 2068, ZX Spectrum uchun nashr etilgan video o'yin . Microsoft Windows va Android uchun versiyalar keyinroq chiqarildi. Bu *Horace* seriyasidagi birinchi o'yin. O'yin jarayoni *[[Pac-Man|Pac-Manga]]* juda o'xshaydi. O'yinni tanqidiy qabul qilish ijobiy bo'ldi.

## O'yin jarayoni

Asl Horace o'yini, *Hungry Horace* oddiy *[[Pac-Man]]* kloni sifatida yozilgan  1982 yilda nashr etilgan. Unda Horace park atrofidan ovqat yig'ib, park qo'riqchilaridan qochib, keyingi qismga o'tishi kerak. U qo'riqchilarni vahima qo'yish va ularni *Pac-Man-* dagi quvvat tabletkalari kabi himoyasiz qilish uchun qo'ng'iroqni yig'ishi mumkin. O'yin ZX Spectrum, Commodore 64 va Dragon 32 da mavjud edi. ZX Spectrum asl nusxasi Sinclair tomonidan sotilgan va tarqatilgan, Commodore 64 va Dragon 32 versiyalari Melbourne House tomonidan.

Commodore 64 versiyasi, shuningdek, o'yin egasiga o'yinning o'z darajalarini yaratish, tahrirlash va kassetaga saqlash imkonini beruvchi darajadagi muharrirni o'z ichiga oladi. Bular o'yinning boshqa egalari bilan bo'lishish mumkin. 

2009 yilda ZX Spectrum versiyasi uchun DOS-hostlangan darajadagi muharrir yozilgan. 

Hungry Horace 2020-yil 17-sentabrda Pixel Games UK tomonidan Steam’da chiqarildi. 

## Manbalar
WiperSoft

**WiperSoft** — *Wiper Software* tomonidan ishlab chiqilgan josuslarga qarshi dastur. U foydalanuvchilarga oʻz kompyuterlarini reklama dasturlari, brauzer oʻgʻirlashlari, qurtlar, potentsial kiruvchi dasturlar (PUP), troyanlar va viruslar kabi tahdidlardan himoya qilish uchun moʻljallangan. Hozirda faqat Microsoft Windows uchun mavjud.

## Tarix
WiperSoft 2015-yilda ishga tushirilgan va uy foydalanuvchilari uchun bepul dastur sifatida mavjud edi. Foydalanuvchilar obuna sotib olmasdan skanerlash va olib tashlash funksiyalaridan foydalanishlari mumkin edi.

2016-yilda u yangi dizayn, takomillashtirilgan aniqlash va olib tashlash funksiyalari va foydalanuvchilarga qulay interfeys bilan qayta chiqarildi. Oʻsha yili WiperSoft ham pullik dasturga aylandi.

WiperSoft 2017-yilda yuklab olishlar va sotuvlar hajmida katta o‘sishni kuzatdi va xabarlarga ko‘ra, undan 120 xil mamlakatdan 1 million foydalanuvchi foydalanadi.

U 2017-yilda Softpedia tomonidan sinovdan oʻtkazildi va 100% toza deb baholandi.

## Mahsulot
WiperSoft asosan josuslarga qarshi dastur boʻlib, ikkita versiyada taqdim etiladi. Bepul WiperSoft foydalanuvchilarga oʻz kompyuterlarida zararli dasturlarni tekshirishni taklif qiladi. Pulli WiperSoft xususiyatlariga zararli dasturlarni aniqlash va oʻchirish, yordam stoli xizmatlari va moslashtirilgan tuzatish kiradi.

Wiper Software maʼlumotlariga koʻra, dastur potentsial kiruvchi dasturlar, reklama dasturlari, brauzer oʻgʻirlashlari, shubhali asboblar paneli, brauzer qoʻshimchalari, viruslar, troyanlar va boshqalar kabi tahdidlarni aniqlashi va olib tashlashi mumkin. Aniqlangan potentsial tahdidlar avtomatik ravishda oʻchirilmaydi va foydalanuvchilarda ularni oʻrnatish imkoniyati mavjud. Dastur shuningdek, bosh sahifani yoki standart qidiruv tizimini oʻzgartirish kabi aniqlangan tahdidlar tomonidan kiritilgan oʻzgarishlarni bekor qiladi.

### Mavjudligi
Dastur hozircha faqat Microsoft Windows foydalanuvchilari uchun mavjud. Google Chrome, Mozilla Firefox, Internet Explorer va Opera kabi barcha mashhur brauzerlar qoʻllab-quvvatlanadi. Dastur 10 ta tilda mavjud.

## Manbalar
Umar Eshmurodov

**Umar Yusuf oʻgʻli Eshmurodov** (1992-yil 30-noyabrda Qashqadaryo viloyati Koson tumanida tugʻilgan) – oʻzbek futbolchisi, „Nasaf“ klubi va Oʻzbekiston milliy futbol terma jamoasi himoyachisi.

## Biografiyasi va karyerasi

### Ilk yillari
Umar Eshmurodov 1992-yil 30-noyabda Qashqadaryo viloyati Koson tumanida tugʻilgan. Shuningdek Umar Eshmurodov – Shoʻrtan futbol akademiyasi bitiruvchisi hisoblanadi. 2016-yilgi mavsumda Umar Eshmurodov Shoʻrtran klubida harakat qilgan. Shoʻrtran klubi safida 43 ta oyinda maydonga tushgan. Umumiy hisobda 3.779 daqiqa maydonda harakat qildi.

### Nasaf safida
2017-yil 17-iyul kuni Umar Eshmurodov Shoʻrtan jamoasidan Nasaf jamoasiga transfer qilindi. Umar Eshmurodov Nasaf safida birinchi mavsum Oʻzbekiston superligasida 15 ta oʻyin oʻtqazadi va umumiy hisobda 1.350 daqiqa maydonda harakat qildi.

2018-yilgi mavsumda Umar Eshmurodov Nasaf safida Oʻzbekiston superligasida 18 ta oʻyinda maydonga tushdi va umumiy hisobda 1.564 daqiqa maydonda harakat qildi. 2019-yilgi mavsumda Umar Eshmurodov Nasaf safida Oʻzbekiston superligasida 26 ta oʻyinda maydonga tushdi va umumiy hisobda 2.340 daqiqa maydonda harakat qildi.

2020-yil 5-martda Umar Eshmurodov Nasaf jamoasidan Paxtakor jamoasiga transfer qilindi. Biroq Paxtakor safida birorta oʻyinda maydonga tushmadi. Umar Eshmurodov 2020-yil 31-dakabrda Nasaf safiga qaytdi. Nasaf safida Oʻzbekiston superligasida 24 ta oʻyinda maydonga tushdi va umumiy hisobda 2.160 daqiqa maydonda harakat qildi.

2021-yilgi mavsumda Umar Eshmurodov Nasaf safida Oʻzbekiston superligasida 24 ta oʻyinda maydonga tushdi va umumiy hisobda 2.150 daqiqa maydonda harakat qildi. 2022-yilgi mavsumda Umar Eshmurodov Nasaf safida Oʻzbekiston superligasida 17 ta oʻyinda maydonga tushdi va umumiy hisobda 1.500 daqiqa maydonda harakat qildi. 2022-yilning 1-yanvar kuni Nasaf klubi Umar Eshmurodov bilan amaldagi shartnomani uzaytirdi. 2023-yil 15-dekabrda Eshmurodov „Nasaf“ jamoasi bilan xayrlashdi va AFC Osiyo kubogi 2023 musoboqasidan soʻng Malayziya Superligasi jamoasida davom ettirishi togʻrisida xabar berildi.

### Selengor F. C.
2024-yil fevral oyida Malayziyaning „Selengor F. C.“ jamoasi bilan shartnoma imzolagan.

### Terma jamoadagi faoliyati
Eshmurodov 2020-yilning 23-fevral kuni Belarus terma jamoasiga qarshi oʻrtoqlik oʻyinida Oʻzbekiston bosh jamoasida debyut qilgan.

## Faoliyatidagi statistikasi

### Klub safidagi statistikasi

### Oʻzbekiston milliy futbol terma jamoasi safida statistikasi

## Yutuqlari

* Oʻzbekiston Kubogi 2020, 2021, 2022, 2023
* Oʻzbekiston Superkubogi sohibi: 2023, 2025
* Oʻzbekiston Pro ligasi gʻolibi: 2014

## Mukofotlari
2025-yil 6-iyunda Oʻzbekiston iftixori faxriy unvoni bilan taqdirlangan.

## Manbalar

## Havolalar
* Umar Eshmurodov Transfermarkt saytida
* Umar Eshmurodov  OʻzPFL saytida
* 
*
Isabella Hofmann

**Isabella Hofmann** (1958-yil 11-dekabrda tugʻilgan) — amerikalik aktrisa, „*Aziz Jon*“ (1988—1992), „*Qotillik: koʻchadagi hayot“* (1994—1997) filmidagi Keyt obrazi va *Providensdagi* doktor Reni *Dunseyt* obrazlari bilan tanilgan (2001—2002).

## Faoliyati
Chikagoda tugʻilgan Hofmann Viskonsin shtatidagi Sharqiy Troy oʻrta maktabida va Chikagodagi Kolumbiya kollejida oʻqigan. U 1986-yilda televideniyega kirishdan oldin „Ikkinchi shahar“ komediya truppasi bilan chiqish qilgan.1987-yili u oʻzining ilk fimi „Haqiqiy erkaklar“filmida Barbara Wilson rolini mahorat bilan ijro etgan. Uning turli televizion kreditlari orasida *JAG*-da Meredit Kavano, NBC sitcomida Kate Makkarron, „*Hurmatli Jon“* jinoyat dramasidagi roli, „*qotillik: Koʻchada hayot“*da Megan Russert leytenanti va „Tilanchilar va tanlovchilar“da *Sesil Malun rollarini* ijro etgani barchamizga maʼlum. U 1990-yilda *Tripwire* filmida Anne va 1994-yilda „*Uygʻonish davri odami*“ filmida Mary rolini oʻynadi.

Hofmann Devid Rossining birinchi sobiq rafiqasi Kerolin Beyker sifatida „*[[Criminal Minds|Criminal Minds“]]* teleserialining 7-mavsumida ikki marta rol oʻynagan. Hofmann 2010-yilgi *[[NCIS]]* epizodida (*JAG*ning spin-offi) yovuz Evelin Wolles rolida paydo boʻlgan. 2015-yilda Hofmann *[[The Flash|"The Flash"]]* ning uchta epizodida Martin Shtaynning rafiqasi Klarissa Shtayn (Viktor Garber oʻynagan) rolini takrorladi, keyinchalik 2016-yilda *[[Legends of Tomorrow|"Legends of tomorrow"]] filmi*ning ikkita epizodidagi rolni takrorladi. U 2017-yilda Arrowverse krossover voqeasida *Crisis on Earth-X* roliga qaytdi, birinchi qismda (3-mavsum, „*Supergirl“*ning 8-qismi) va toʻrtinchi qismda (3-mavsum, „Legends“*ning* 8-qismi) rol oʻynadi.

## Filmografiyasi
**Filmlari**

**Video Oʻyinlar**

U shuningdek, videooʻyinlardagi rollari bilan ham taniqli.

## Havolalar

*
Netayin?

„**Netayin?**“ (shunchaki „**Netayin**“ oʻlaroq ham yoziladi) — oʻzbek xonandasi Lola ijro etgan qoʻshiq. 2002-yil eʼlon qilingan. Xonandaning ayni nomli albomiga yettinchi trek oʻlaroq kiritilgan. „Netayin?“ Lolaga shuhrat olib kelgan ilk taronalarning biridir.

Tarona pop-rok janrida boʻlib, si bemol minor tonalligida yozilgan. Uchinchi naqoratdan keyin rep ijro etilgan.

„Netayin?“ qoʻshigʻi uchun sodda klip suratga olingan. Unda xonanda lampalar bilan bezatilgan xonada qoʻshiqni ijro etayotgani hamda suyukli yori bilan vaqt oʻtkazib, pirovardida unga emas, balki boshqaga turmushga chiqqani tasvirlangan.

Taronaning klip versiyasi albom versiyasidan qisqaroq — klip versiyasida repdan keyingi gitara solosi yoʻq. 2019-yil Lola „Netayin?“ qoʻshigʻining remiksini eʼlon qilgan.

## Manbalar

## Havolalar
* 
*  
* „Netayin?“ qoʻshigʻinining toʻliq tabulaturasi Songsterr saytida
* „Netayin?“ qoʻshigʻinining toʻliq tabulaturasi UltimateGuitar saytida
Sadia Sadia

**Sadia Sadia** Kanadada tugʻilgan britaniyalik montaj rassomi boʻlib, u oʻzining audiovizual media ishi bilan tanilgan.

## Taʼlimi
Sadia 1994-yilda London universitetining siyosiy fanlar va iqtisod (gender, madaniyat va jamiyat) boʻyicha magistr darajasini, 2001-yilda Sanʼat universitetining Central Saint Martins universitetida dizayn fanlari boʻyicha magistr darajasini,1994-yilda Tasviriy sanʼat boʻyicha doktorlik darajasini olgan.U Qirollik sanʼat jamiyati aʼzosi.

## Faoliyati

### Musiqa
1978-yildan 1993-yilgacha Sadia asosan kanadalik gitarachi Devid Uilkoks bilan ishlagan va toʻqqizta albom ishlab chiqargan, jumladan *,"Oʻrmondan tashqarida"*, *"Koʻzlarim meni muammoda saqlaydi* ", „*Yomon obro“*, *"Sirkdagi nonushta"* va *"Tabiiy chekka*" kabilar.

1993-yilda Sadia Stiven U. Teyler bilan birgalikda multimediyali dunyo loyihasiga asos solgan. 1996-yilda *Equa nomdagi* albomi eng yaxshi jahon musiqa albomi nominatsiyasiga nomzod boʻlgan.

1990-yillarda u Britaniya Yozuvchi Prodyuserlar Gildiyasining yagona ayol direktori sifatida ishlagan.

### Film
Sadia Entoni Stern bilan hamkorlikda bir nechta filmlar ishlab chiqardi va tahrir qildi. 2004-yilda Sadia va Stiven U. Teyler Ekva rolida Sternning "Peshin *quroli* " qisqa metrajli filmini suratga olishdi, u qisqa metrajli filmlar tanlovi uchun nomzodlar ro‘yxatiga kiritilgan va ko‘plab kinofestivallarda, jumladan 2004-yilgi MelburnXalqaro kinofestivalida va 2007-yil Portobello kinofestivalida namoyish etilgan.

2008-yilda Sadia *San-Fransisko Redux* ning avangard qisqa metrajli filmiga rejissorlik qildi, uning premerasi Cinémathèque Française da boʻlib oʻtdi. Sadia, shuningdek, Sternning „*Ichkaridan yorugʻlik: Entoni Sternning film va shisha* asarlari“ nomli qisqa hujjatli filmiga rejissorlik qildi.

### Instalyasiyasi

2014-yilning sentabr oyida Sadianing Germaniyaning Leyptsig shahridagi Spinnerei Rundgangda *"Nomaʼlum oshiqqa eslatmalar"* nomli 30 kanalli audio instalyasiyasining premyerasi bo‘lib o‘tdi.

## Mukofotlar va nominatsiyalar

### ARIA musiqa mukofotlari

! 
|-
| 1997
| *nomzod*
| ARIA Award for Best World Music Album
| 
| 
|-

## Manbalar
Lidiya Kazanseva

**Lidiya Kazanseva** (1925-yil, Moskva viloyati, RSFSR, SSSR — ?) — toʻquvchi, Sotsialistik Mehnat Qahramoni (1973).

## Tarjimai holi
Lidiya Pavlovna Kazanseva 1925-yili Rossiya Sovet Federativ Sotsialistik Respublikasi, Moskva viloyatida tavallud topgan. 1935-yildan Toshkent toʻqimachilik kombinatida ish boshlagan. KPSS 24-syezdi arafasida Kazanseva 5 yillik rejanni 2,5 yilda bajarish majburyiyatini olib, odatdagi 26 oʻrniga 48 stanokda ishlay boshladi. Bu SSSR miqyosida birinchi yuqori tajriba boʻlgan. Sakkizinchi beshyillik (1966—1970) vazifalarini qisqa vaqt ichida, toʻqqiznchi beshyillik (1971—1975) majburiyatlarini esa 2 yil 4 oyda bajargan. Mehnat faoliyati davomida 50 dan ziyod shogirdlar yetishtirgan. Lidiya Kazanseva Y. V. va M. V. Vinogradovalar mukofoti laureati.

## Manbalar

## Adabiyotlar
*
Aleksey Petrenko

**Aleksey Aleksandrovich Petrenko** (1910-yil 1-oktabr, Toshkent — 1979-yil 31-avgust, oʻsha yerda) — sovet geologi, Lenin mukofoti laureati (1959).

## Tarjimai holi
1938-yilda Oʻrta Osiyo sanoat institutining geologiya fakultetini kon-geolog muhandisi mutaxassisligi boʻyicha tamomlagan. 1938-1939-yillarda Oʻrta Osiyo geologiya tresti otryadi boshligʻi, soʻngra Qirgʻiziston (1939-1940), Oʻzbekiston (1940-1947) geologiya boshqarmalari partiyalari boshligʻi boʻlgan.

Partiya boshligʻi (1947-1950), Krasnogorsk ekspeditsiyasining bosh geologi va bosh muhandisi (1950-1951), Krasnoxolmsk ekspeditsiyasining rahbari (1951-yildan), keyinchalik qayta tashkil etilgan „Krasnoxolmskgeologiya“ IChGB (Ishlab Chiqarish Geoligiya Birlashmasi) (1973-yilgacha)  rahbari sifatida faoliyat yuritgan.

Oʻnlab uran rudasi konlarini, shu jumladan Uchquduq uran konini (V.M.Mazin, A.I.Pak, F.N.Abakumov, M.E.Poyarkova bilan birgalikda) ochish, qidirish va sanoatga joriy etish ishlarini oʻtkazishning ishtirokchisi va rahbari hisoblanadi, uning negizida Navoiy kon-metallurgiya kombinati tashkil etilgan.

## Mukofotlari
*	1959-yildagi Lenin mukofoti[1]  — Uchquduq uran konini ochishdagi ishtiroki uchun (A.I.Pak, F.N.Abakumov, M.E.Poyarkova, V.I.Kuzmenko bilan birgalikda)
*	Oʻzbekiston SSRda xizmat koʻrsatgan geolog (1970).

## Manbalar

## Havolalar
*
Eshaktepa (Qashqadaryo viloyati, Qarshi tumani)

**Eshaktepa** — Oʻzbekistondagi madaniy meʼros obyekti. Arxeologiya yodgorligi. Obyekt davri: IV—VIII asrlar. Qashqadaryo viloyatining Qarshi tumanida joylashgan. Obyekt manzili: “Tallikuron” MFY. Koʻchmas mulkka boʻlgan huquq: Davlat mulki. Qashqadaryo viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

## Manbalar
Oliver Skipp

**Oliver Uilyam Skipp** (2000-yil 16-sentyabrda tugʻilgan) — ingliz professional futbolchisi, Premer-liganing „Tottenham“ klubida markaziy yarim himoyachi sifatida oʻynaydi.

## Oʻyindagi faoliyati
Skipp oʻzining yoshlik faoliyatini Bengeo Tigers FC jamoasida 2013-yilda „Tottenham Hotspur“ga qoʻshilishdan oldin boshlagan.

2018-yilning 29-avgustida Skipp „Tottenham“ bilan 3 yillik shartnoma imzoladi. U 2018-yil 31-oktabrda „Tottenham“ safida „ West Ham United“ ustidan 3:1 hisobida gʻalaba qozongan Angliya liga kubogida oʻzining professional debyutini oʻtkazdi. U Premer-ligadagi debyutini „ Sautgempton“ ga qarshi uy uchrashuvida oʻtkazdi va „Tottenham“ 3:1 hisobida gʻalaba qozongan oʻyinda 80-daqiqada zaxiradan maydonga tushdi.

Skipp oʻzining birinchi Premer-ligadagi oʻyinini 2018-yilning 15-dekabrida „Byornli“ga qarshi uy uchrashuvida boshlagan va jamoasi 1:0 hisobida gʻalaba qozongan.

2019-yil yanvar oyida Skipp „Tottenham“ning Angliya kubogida „Tranmere Rovers“ga qarshi oʻyinda (7:0) ikkita golli uzatma bilan birinchi marta ishtirok etdi.

**Norwich City**

Skipp 2021-22-yilgi mavsumning birinchi yarmida „Tottenham“ning asosiy tarkib oʻyinchisi sifatida har bir oʻyinda oʻynay boshladi, ammo yanvar oyida tos suyagidan jarohat oldi va mavsumning qolgan qismini oʻtkazib yuborganidan soʻng, 18 oʻyindagina maydonga tushdi. 2022-yilning 20-aprelida Skipp „Tottenham“ bilan yangi besh yillik shartnoma imzoladi, uning muddati 2027-yilda tugaydi.

Skipp 2022-yilning 23-yanvardan beri mavsumoldi oʻrtoqlik oʻyinida jarohatidan soʻng 13-iyulda ilk bor maydonga tushdi.

## Xalqaro maydonda
Skipp Angliyani 16 yoshgacha, 17 yoshgacha va 18 yoshgacha boʻlgan toifalarda himoya qilgan.

2019-yil 30-avgustda u birinchi marta Angliya U21 terma jamoasiga kiritildi. U 2019-yil 11-oktabrda Mariborda Sloveniyaga qarshi oʻyinda (2:2) zaxira oʻyinida U21 terma jamoasidagi debyutini oʻtkazdi.

## Oʻyin uslubi
Skipp hujumkor yarim himoyachi sifatida oʻynaydi va oʻyinni boshqarishi va toʻpni olib qoʻysih qobiliyati bilan mashhur.

Oʻsha paytdagi jamoadoshi Grant Xenli 2021-yil yanvar oyida Skipp haqida „uning koʻp yillik tajribasi borligini“ aytdi va uning oʻyinni oʻqish va bosim ostida ham qaror qabul qilish qobiliyatini maqtadi.

## Shaxsiy hayoti
Skipp Welwyn Garden City shahrida tugʻilgan va Hertfordda oʻsgan. 2003-yildan 2012-yilgacha Hertforddagi Duncombe boshlangʻich maktabi va Richard Hale maktabida oʻqigan. Skipp Bengeo Tigers FC uchun yoshlar futboli oʻynagan.

## Karyera statistikasi

## Yutuqlari

* EFL chempionati: 2020-21

**Shaxsiy mukofoti**

* PFA yilning eng yaxshi oʻyinchisi: 2020-21 chempionati

## Manbalar

## Havolalar

* Tottenham Hotspur FC veb-saytidagi profil
Kanan Abdullaxonli

**Kanan Latif o‘g‘li Abdullaxonli** ( , 1987-yil 2-iyulda tug‘ilgan) — ozarbayjonlik paralimpiyachi dzyudochi, 100 kg gacha bo‘lgan vaznda va B3 ko‘zi ojizlar toifasida ishtirok etadi. Rio-de-Janeyrodagi 2016-yilgi yozgi Paralimpiya o‘yinlari va Tokiodagi 2020-yilgi yozgi Paralimpiya o‘yinlari ishtirokchisi bo‘ladi. 2018-yilgi ko‘zi ojizlar va zaif ko‘ruvchilar o‘rtasidagi jahon chempionatining jamoaviy musobaqada bronza medali sovrindori, Uorik Gran-pri-2021 g‘olibi.

## Tarjimai hol
Kanan Latif o‘g‘li Abdullaxonli 1987-yil 2-iyulda dunyoga keladi. 2002-yilda Respublika olimpiya sport liseyini tamomlaydi .

2015-yil oktyabr sanasida Odivelash shahrida o‘tkazilgan Yevropa chempionatida bronza medalini qo‘lga kiritdi .

2016-yil sentyabrida Abdullaxonli Rio-de-Janeyroda bo‘lib o‘tgan 2016-yilgi yozgi Paralimpiya o‘yinlarida 100 kg gacha bo‘lgan vazn toifasida Ozarbayjon nomidan ishtirok etgan edi. U birinchi to‘qnashuvda ukrainalik Aleksandr Pominovni ippon bilan mag‘lub etgan bo‘lsa-da, chorak finalda janubiy koreyalik Gvan Geun Choyga ippon bilan imkoniyatni qo‘ldan chiqardi. Abdullaxonli birinchi taksin bahsida eronlik Hamed Alizodani mag‘lub etgan bo‘lsa, bronza medali uchun kechgan jangda o‘zbekistonlik Shirin Sharipovga yutqazib qo‘ydi .

2017-yilning may oyida Bokuda bo‘lib o‘tgan Islom birdamlik o‘yinlarida Kanan Abdullaxonli 100 kg dan yuqori vazn toifasida finalda o‘zbekistonlik Shirin Sharipovga yutqazib, kumush medalni qo‘lga kiritgan edi  .

2018-yilning aprel sanasida Antaliyadagi jahon chempionatida uchinchi o‘rinni egalladi. O‘sha yilning noyabr oyida Portugaliyada bo‘lib o‘tgan ko‘zi ojizlar va zaif ko‘ruvchilar o‘rtasidagi jahon chempionatida Abdullaxonli Ozarbayjon erkaklar terma jamoasi tarkibida jamoaviy turnirning bronza medali sohibi bo‘ldi.

2019-yilning may oyida Bokuda o‘tkazilgan Gran-prida 7-o‘rinni egalladi. 2019-yilning iyulida Abdullaxonli Genuyadagi Yevropa chempionatida bronza uchun kechgan bahsda rossiyalik Anatoliy Shevchenko ustidan g‘alaba qozonib, uchinchi o‘rinni egalladi.

2021-yil avgust oyida Kanan Abdullaxonli galdagi Tokioda bo‘lib o‘tgan Paralimpiya o‘yinlarida yana ishtirok etdi. Bu yerda u start olgan bahs kurashida o‘zbekistonlik Sharif Halilovga mag‘lub bo‘lib, turnirni yakunladi .

## Manbalar

## Havolalar

* Kanan  Abdullaxonli — *judoinside.com* saytidagi profil
Audemus jura nostra defendere

***Audemus jura nostra defendere*** — lotincha „**Biz oʻz huquqlarimizni himoya qilishga jur’at** **qilamiz**“ yoki „**Biz oʻz huquqlarimizni himoya qilamiz**“ — Alabama shtatining shiori boʻlib, Alabamaning rasmiy gerbida tasvirlangan. Hozirgi gerb dizayni 1923-yilda shtat tarixchisi va Alabama arxivlar va tarix departamenti direktori Marie Bankhead Owenning taklifiga koʻra yaratilgan. U 1939-yil 14-martda rasman qabul qilingan. Shiorning oʻzi gerbning pastki qismidagi oltin tasmada yozilgan. Gerbning markazida joylashgan qalqon toʻrt qismga boʻlingan boʻlib, unda Fransiya Qirolligi, Kastiliya qirolligi, Buyuk Britaniya va Irlandiya Birlashgan Qirolligi va Amerika Konfederativ Davlatlari bayroqlari tasvirlanadi, markaziy qismda esa Amerika Qoʻshma Shtatlari bayrogʻi tasvirlangan. Taqir burgutlar esa qalqonning har ikki tomonida uni tutib turadilar. Yuqori qismda Bienville Mobile koloniyasiga joylashishdan oldin kelgan *Baldine* yelkanli kemasi qizil bayroqchalar bilan tasvirlangan.

## Tarix

Zamonaviy Alabama shiori 1923-yilda yaratilgan gerbda ham tasvirlangan. U rasman 1939-yilda foydalanish uchun qabul qilingan. Bu ikkinchi davlat shiori hisoblanadi. Birinchi shior 1868-yil 29-dekabrda qayta qurish davrida shtat qonun chiqaruvchi organi tomonidan Alabamaning ikkinchi muhrida foydalanish uchun qabul qilingan. Unda Amerika qalqoni tepasida tumshugʻida „Biz dam olamiz“ shiori yozilgan bannerni ushlab turgan oq boshli burgut tasvirlangan.

Hozirgi shiorning manbai „An Ode in Imitation of Alcaeus (Alkayga taqlid qilingan qasida)“ satrlaridan olingan boʻlib, uning birinchi qatori „Davlat nimadan iborat?“ soʻzlari bilan boshlanadi. U 1781-yilda XVIII asr liberal ingliz filologi ser William Jones tomonidan nashr etilgan. Bu sheʼr uning davlat va axloq haqidagi gʻoyalarini ilgari surdi va olimlar tomonidan uning eng yirik siyosiy sheʼri sifatida baholandi. Unda u zamonning keng tarqalgan korruptsiyasi va monarxiya hokimiyatidan notoʻgʻri foydalanishni tanqid qiladi. Bu soʻzlar Mari Bankhead Owen tomonidan shiorga aylantirildi, keyin uni Alabama universiteti professori W.B.Saffold lotin tiliga tarjima qildi.

### Tarjimasi:

## Manbalar
Rieter

**Rieter** – Shveysariyaning Vintertur shahrida joylashgan toʻqimachilik mashinalari ishlab chiqaruvchisi.

## Tarixi
1795-yilda Iogann Yakob Riter (1762—1826) tomonidan asos solingan kompaniya dastlab toʻqimachilik mahsulotlarini ishlab chiqargan. 1806-yilda Napoleon kontinental Yevropa va Buyuk Britaniya oʻrtasidagi savdoning oldini olish uchun kontinental blokadani joriy qilganligi sababli, Rieter Britaniya toʻqimachilik mashinalari uchun ehtiyot qismlarni olish imkonsiz boʻlib qoldi. Natijada, kompaniya ehtiyot qismlarni oʻzi ishlab chiqarishni boshladi va 1810-yilda birinchi oʻz-oʻzidan yaratilgan toʻqimachilik mashinasi uning ustaxonasini tark etib, keng ommaga tarqaldi.

1982-yilda Rieter Britaniyaning Ernest Scragg & Sons Ltd toʻqimachilik mashinalari kompaniyasini sotib oldi Guruh 1992-yilda Automatik (1947-yilda asos solingan) kompaniyasini oʻz nazoratiga oldi.

2011-yilda avtomobil ehtiyot qismlari boʻlimi, ilgari Rieter Automotive, Rieterdan ajralib, yangi korporatsiyaga aylandi; Rieter boshqaruv kengashining ikki aʼzosi, Pete Spuhler va Michaell Pieper Autoneumdagi oʻz ulushlarini maʼlum bir kelishilgan muddatga saqlab qolishga va yangi kompaniyaga har biri 12,5 million CHF miqdorida subordinatsiya qilingan kredit berishga kelishib oldilar.

2017-yil 30-iyunda Rieter hozirda Rieter Component boʻlimi ostida faoliyat yurituvchi Schweiter Technologies AG, Horgen (Shveysariya) dan SSM Textile Machinery Divisionni (SSM) sotib oldi. SSM ip oʻrash uskunalari bilan shugʻullanadi. SSM 1989-yilda Schärer, Schweiter va Mettler kompaniyalarining birlashishi natijasida tashkil topgan. 2012-yil fevral oyida SSM Giudici Sp A., Galbiate, Italiya kompaniyasini sotib oldi. SSM, shuningdek, Xitoyning Zhongshan shahrida SSM (Zhongshan) Ltd nomi ostida shoʻba korxonasiga ega boʻlib, u savdo/qoʻllab-quvvatlash/xizmat operatsiyalarida yordam beradi, shuningdek, Osiyo bozorlari uchun mashinalarni boshqarish, ishlab chiqarish va yigʻishda yordam beradi.

## Manbalar
Teodor Boronovskis

**Teodor «Ted» Boronovskis** (, , Latviya) — avstraliyalik dzyudochi, Olimpiya o‘yinlari bronza medali sovrindori, Okeaniya chempionati kumush medali sovrindori, yetti karra Avstraliya chempioni hisoblanadi .

## Tarjimai hol
Teodor 1943-yilda Latviyada dunyoga keladi. U 1948-yilda Germaniyadagi ko‘chirilganlar lageridan oilasi bilan Avstraliyaga yuboriladi. U Avstraliyadagi texnika bilim yurtini tamomlaydi, so‘ng polisiya xodimi bo‘lib ishga joylashadi.

1962-yilda u ilk marotaba dzyudo bo‘yicha Avstraliya chempioni bo‘ldi.

Teodor 1964-yilda Tokioda bo‘lib o‘tgan yozgi Olimpiya o‘yinlarida ishtirok etgan. Ochiq vazn toifasida kurash olib bordi. Uning toifasida 9 nafar sportchilar bellashishdi. Musobaqalar uch guruh bo‘yicha doira tizimda o‘tkazildi. Uch guruh g‘oliblari yarim finalga chiqishdi; to‘rtinchisi doira bo‘yicha o‘tkazilgan turnirda guruhlarda ikkinchi o‘rinni egallagan kurashchilardan aniqlandi.

Boronovskis guruhdagi barcha raqiblarini mag‘lub etib, yarim finalga yo‘l oldi. Yarim finalda u Anton Gesinkka tayanch oyog‘i ostidan tebranish bilan 12 soniyada imkoniyatni qo‘ldan boy berdi va 2000-yilgacha dzyudo bo‘yicha Avstraliya uchun yagona Olimpiada sovrini bo‘lgan bronza medalini ushlab qoldi.

1965-yilda Okeaniya vise-chempioni bo‘ldi; jahon chempionatida qatnashdi, ammo omadli yakunlana olmadi.

Uning kasb-kori bo‘yicha polisiyachi bo‘lgan edi.

## Manbalar

## Havolalar

* Teodor Boronovskis - *Sports-Reference.com* saytidagi Olimpiya statistikasi
* Teodor Boronovskis - *judoinside.com* profili
Thomas Mifflin

**Tomas Mifflin** (1744-yil 10-yanvar - 1800-yil 20-yanvar) amerikalik siyosatchi edi. AQSh Konstitutsiyasini imzolaganlardan biri.

Pensilvaniyadan kelgan Quaker, boy savdogar va siyosatchining o'g'li. U Filadelfiyada o'qigan, ammo kollejni bitirmasdan oldin biznes bilan shug'ullangan. U siyosatda qatnashgan, qo'shinlarni yollagan va o'zi kontinental armiyada xizmat qilgan (buning uchun u Kvaker cherkovidan haydalgan).

U shtat va kontinental kongressga saylangan. Filadelfiya konventsiyasi yig'ilishlarida qatnashdi, lekin so'zga chiqmadi. Keyin u Pensilvaniya Kongressiga qayta saylandi, 10 yil shtat gubernatori (1790-1799)
Stiven Braun (dzyudochi)

**Stiven Braun** (; 1986-yil 4-aprelda Adelaida) — avstraliyalik dzyudochi, yarim yengil vazn toifasidagi sportchi. Stiven Braun 2006—2014-yillarda dzyudo bo‘yicha Avstraliya terma jamoasida ishtirok etgan, Okeaniya chempionatlarining kumush va bronza medallari sovrindori, bir necha milliy va xalqaro ahamiyatga molik turnirlar g‘olibi va sovrindori, Pekindagi yozgi Olimpiya o‘yinlari ishtirokchisi ham sanaladi.

## Tarjimai hol
Stiven Braun 1986-yil 4-aprelda Janubiy Avstraliyaning Adelaida shahrida tug‘ilgan.

U olti yoshida dzyudoni Norvuddagi mahalliy *Burnside Youth Club* yoshlar klubida mashq qila boshlagan. 2000-yildan boshlab u muntazam ravishda o‘smirlar o‘rtasidagi turli turnirlarda ishtirok etib keldi.

U 2006-yilgi mavsumda kattalar o‘rtasidagi xalqaro darajadagi birinchi katta muvaffaqiyatga erishdi, u Avstraliya terma jamoasining asosiy tarkibiga kirganida va Papeete shahrida o‘tkazilgan Okeaniya chempionatida yarim yengil vazn toifasida ishtirok etib, kumush medalini qo‘lga kiritdi.

2008-yilda Kraystcherchdagi Okeaniya chempionatida u yana yana yarim yengil vazn toifasida kumush medal sohibiga aylandi. Bir qator muvaffaqiyatli bellashuvi tufayli u Pekindagi Yozgi Olimpiya o‘yinlarida mamlakat sharafini himoya qilish huquqiga ega bo‘ldi — 66&nbsp;kg gacha bo‘lgan vazn toifasidagi birinchi birinchi bahsdayoq Stiven jazoirlik Munir Benamadiga imkoniyatni qo‘ldan boy berib, o‘sha zahoti medallar uchun kurashishdan mahrum bo‘ldi  .

Pekin Olimpiadasidan so‘ng Braun dzyudo bo‘yicha Avstraliya terma jamoasida qoldi va yirik xalqaro turnirlarda ishtirok etishda davom etdi. Shunday qilib, 2010-yilda u Kanberrada bo‘lib o‘tgan Okeaniya chempionatida kumush medalni qo‘lga kiritdi.

2011-yilda Pertdagi musobaqalarda Braun faoliyatida birinchi va ilk marta dzyudo bo‘yicha Avstraliya chempioni bo‘ldi. U Parijda o‘tkazilgan Jahon chempionatida mamlakatni himoya qildi, u yerda 1/16 yarim yengil vazn toifasida uni o‘z tituliga ega dzyudochi yaponiyalik Masasi Ebinuma to‘xtatdi va natijada ushbu turnir g‘olibiga aylandi.

2012-yilda u Kernsda bo‘lib o‘tgan Okeaniya uy chempionatida kumush medal sohibi bo‘ldi.

2013-yilda u Apiadagi Okeaniya chempionatida bronza medalini qo‘lga kiritdi va Rio-de-Janeyrodagi Jahon chempionatida ishtirok etdi va u yerda yana 1/16 final bosqichida to‘xtadi.

2014-yil Oklendda o‘tkazilgan Okeaniya chempionatida u yana bir navbatdagi kumush medalni olib, yaqinorada sport faoliyatini yakunlashga qaror qildi .

## Manbalar
Gerald Klerman

**Jerald L. Klerman** (1928 — 1992 yil 3-aprel) amerikalik psixiatr va tadqiqotchi boʻlib, uning faoliyati shaxslararo psixoterapiyani, depressiyani qisqa muddatli davolashni rivojlantirishni oʻz ichiga olgan. U 1977-yildan 1980-yilgacha AQSh milliy ruhiy salomatlik agentligining rahbari boʻlgan.

## Hayot yillari va taʼlim
Klerman Nyu-York shahrida tugʻilgan. U 1950-yilda Kornel universitetini tamomlagan va Quill va Dagger jamiyatining aʼzosi boʻlgan va 1954-yilda Nyu-York universiteti tibbiyot maktabini tamomlagan . Nyu-Yorkdagi Bellevue kasalxonasi markazida bir yillik tibbiy amaliyotdan soʻng u Bostondagi Massachusets ruhiy salomatlik markazida psixiatriya rezidenturasini tamomladi. 

## Karyera
Klermanning tajribasi depressiya, shizofreniya kasalliklarini oʻz ichiga oladi. 1966-yildan 1970-yilgacha u Yel universitetida ishlagan va u yerda universitetning ruhiy salomatlik markazi direktori lavozimida ham ishlagan. Keyinchalik Garvardda ishlagan. 

1977-yildan 1980-yilgacha u prezident Jimmi Karter tomonidan tayinlangan Spirtli ichimliklar, giyohvandlik va ruhiy salomatlik boshqarmasi boshligʻi boʻlgan.

Klermanning ikkinchi rafiqasi Myrna Weissman, shaxslararo psixoterapiyadagi ishi uchun uning hamkori edi. Qandli diabetning uzoq qiyinchiligidan soʻng,  Klerman 1992-yil 3-aprelda Nyu-York shahrida buyrak kasalligidan vafot etdi. 

## Kitoblari

* *Depressiyaning shaxslararo psixoterapiyasi* (Myrna M. Weissman, Bryus J. Rounsaville va Eve S. Chevron bilan), 1984-yil.
* *Psixopatologiyaning zamonaviy yoʻnalishlari: DSM-IV tomon*, 1986-yil.

## Manbalar
Nomsiztepa (Qashqadaryo viloyati, Qarshi tumani, Gʻubdin)

**Nomsiztepa** — Oʻzbekistondagi madaniy meʼros obyekti. Arxeologiya yodgorligi. Obyekt davri: V—X asrlar. Qashqadaryo viloyatining Qarshi tumanida joylashgan. Obyekt manzili: “Gʻubdin” MFY. Koʻchmas mulkka boʻlgan huquq: Davlat mulki. Qashqadaryo viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

## Manbalar
Ahmadilla Rustamov

**Ahmadilla Rustamov** — sovet iqtisodiyoti, davlat va siyosiy arbobi.

## Tarjimai holi
1937-yilda tugʻilgan. KPSS aʼzosi.

1959-yildan iqtisodiy, ijtimoiy va siyosiy ishlarda faoliyat boshlagan. 1959-1982-yillarda Fargʻona viloyat irrigatsiya tizimlari boshqarmasi muhandis-gidrometri, Quva viloyat irrigatsiya tizimlari boshqarmasi boshligʻi, boʻlim boshligʻi, viloyat irrigatsiya tizimlari boshqarmasida qurilish-montaj birlashmasi boshligʻi, „Fargʻonairqurilish“ tresti boshqaruvchisi, SSSR Melioratsiya va suv xoʻjaligi vazirligi ekspluatatsiya bosh boshqarmasi boshliq oʻrinbosari, Oʻzbekiston SSR melioratsiya va suv xoʻjaligi vazirining oʻrinbosari, birinchi oʻrinbosari, Fargʻona viloyat ijroiya qoʻmitasi raisi kabi masʼul lavozimlarda ishlagan.

Oʻzbekiston SSR Oliy Sovetining 9 va 10-chaqiriqlari deputati etib saylangan. KPSS XXVI sʼezdi delegati.

Oʻzbekistonda yashaydi.

## Havolalar
* Deputati Verxovnogo Soveta Uzbekskoy SSR: Desyatiy soziv. (Kratkie biograficheskie svedeniya). — T.: Oʻzbekiston, 1981. — S. 289.
Hamid Majidov

**Hamid Majidov** - sovet iqtisodiy, davlat va siyosiy arbobi.

## Tarjimai holi
1933-yilda Oʻzbekiston SSRda tugʻilgan. KPSS a'zosi.

1953-yildan iqtisodiy, ijtimoiy va siyosiy ishlarda faoliyat boshlagan. 1953—1988-yillarda agronom, Oʻzbekiston SSR Toshkent va Sirdaryo viloyatlarida qishloq xoʻjaligi ishlab chiqarishi tashkilotchisi, mehnatkashlar deputatlari Sirdaryo viloyat Kengashi ijroiya qoʻmitasi qishloq xoʻjaligi boʻlimi boshligʻi, Oʻzbekiston SSR Vazirlar Kengashi maʼmuriyati boʻlim mudiri, Fargʻona viloyat ijroiya qoʻmitasi raisi.

11-chaqiriq Oʻzbekiston SSR Oliy Soveti deputati etib saylangan. KPSS XXVII s'ezdi delegati.

Oʻzbekistonda yashaydi.

## Mukofotlar va unvonlar

* Mehnat Qizil Bayroq ordeni (27.08.1971, 12.10.1973, 27.12.1976)
* Xalqlar do'stligi ordeni (26.02.1981)

## Manbalar
Melinda Wang

**Melinda Sherilyn Wang** (, tugʻ. 1990-yil 18-dekabr, New York, AQSh) — tayvanlik figurali uchuvchidir. Jahon chempionatlari va toʻrt qitʼa ishtirokchisi, Xitoy Taypeyining toʻrt karra chempioni (2007, 2009-2011).

## Biografiya
Melinda Wang 1990-yil 18-dekabrda AQShning Nyu-York shahrida tugʻilgan. U toʻrt yoshida konkida uchishni boshlagan. Yoshligida u Neytan Lam va Pol Vud bilan muz ustida raqsga tushib, milliy darajaga chiqdi. U, shuningdek, sinxron konkida uchish jamoasi aʼzosi edi. Sportdan tashqari, u Delaver universitetida axborot tizimlarini boshqarish boʻyicha bakalavr darajasini olgan.

## Martaba
2008-yildan beri u yakkalik bahslarida Xitoy Taypeyi terma jamoasi uchun kurash olib borgan. Toʻrt qitʼaning debyut chempionati doirasida u barcha ijaralar boʻyicha shaxsiy rekordlarni oʻrnatdi va terma jamoaning uchta figurali uchuvchisi orasida eng yaxshisiga aylandi. 2008-yilgi Jahon chempionatida u qisqa dasturda oʻttiz bitta raqibni ortda qoldirdi va shu tariqa final segmentiga yoʻllanmani qoʻlga kiritdi.

6 mavsum ketma-ket (2007-2012) Xitoy Taypeyi chempionati sovrindoriga aylandi. U toʻrtta oltin medalni qoʻlga kiritdi va yana ikki marta kumush bilan yakunladi.

Faoliyati davomida u Doo Page figurali uchish klubi vakili boʻlgan. U koʻplab murabbiylar, jumladan: Aleksandr Uryashev, Rafael Arutyunyan, Vladimir Fedorov va Andrey Bushkov rahbarligida konkida uchdi. Dasturlar va xoreografiya ishlab chiqarishda u Filipp Mills va Oleg Epshteyn bilan ishlagan.

Raqobat martabasini yakunlagach, u murabbiylik faoliyatini boshladi. U Taypeyda oʻtkazilgan oʻsmirlar oʻrtasidagi jahon chempionati va toʻrt qitʼa chempionatida diktor boʻldi.

## Natijalar

## Manbalar

## Havolalar

*